
谞讬讚讛 诪讙 注"讘 - 驻讬专讜砖 砖讟讬讬谞讝诇抓

讜诇讗讞专 诪讻谉 讬专讚讛 讜讟讘诇讛 诇砖诐 讙讬专讜转, 讜诪注转讛 讛专讬讛讬 讻讘转 讬砖专讗诇, 诪讛讜 讚讬谞讛 讘诪拽专讛 讝讛?


 讜爪讚讚讬 讛砖讗诇讛: 讗诐 转诪爪讬 [转诪爪讗] 诇讜诪专 讻讬 讘转专 [讗讞专] 注拽讬专讛 讗讝诇讬谞谉 讗祝 注诇 讙讘 讚诪爪讬 谞拽讬讟 诇讛讜 [讗谞讜 讛讜诇讻讬诐, 讗祝 注诇 驻讬 砖讬讻讜诇讛 诇讗讞讜讝 讘讛诐 砖诇讗 讬爪讗讜 诇讞讜抓], 讜诪砖讜诐 讻讱, 讗讬诇讜 讛讬讛 讝讛 讘讬砖专讗诇讬转 讛专讬讛讬 讟诪讗讛, 讗讘诇 讙讜讬讛 讗讬谞讛 谞讟诪讗转 讘讻讱 诪谉 讛转讜专讛. 讜讗讜诇诐 讗驻砖专 诇讜诪专 诪爪讚 砖谞讬 讛谞讬 诪讬诇讬 [讚讘专讬诐 讗诇讛] 讗诪讜专讬诐 讚讜讜拽讗 讘讬砖专讗诇讬转, 砖讛讬讗 讟诪讗讛 讟讜诪讗讛 讚讗讜专讬讬转讗 [诪谉 讛转讜专讛], 讗讘诇 讙讜讬讛 讝讘讛, 砖讗讬谉 讛讬讗 讟诪讗讛 讗诇讗 诪讚专讘谞谉 [诪讙讝讬专转 讞讻诪讬诐] 鈥� 诇讗 谞讗诪专 砖讛讜诇讻讬诐 讗讞专 讛注拽讬专讛, 讗讜 讚讬诇诪讗 诇讗 砖谞讗 [砖诪讗 讗讬谞讜 砖讜谞讛] 讚讬谞讛 砖诇 讛讙讬讜专转 诪讚讬谞讛 砖诇 讛讬砖专讗诇讬转 诇注谞讬谉 讝讛. 讜诪住讻诪讬诐: 诇讗 谞驻转专讛 讘注讬讛 讝讜, 讜转讬拽讜 [转注诪讜讚] 讘诪拽讜诪讛, 诇诇讗 驻转专讜谉.


讗 砖谞讬谞讜 讘诪砖谞转谞讜 砖讛讝讬讘讛 讜讛拽专讬 诪讟诪讗讬谉 讗转 讛讗讚诐 砖讬爪讗讜 诪诪谞讜 讘讻诇 砖讛谉. 讗诪专 砖诪讜讗诇: 注诇 诪谞转 砖讬讬讟诪讗 讛讗讚诐 讘讝讘 爪专讬讱 砖转爪讗 诪诪谞讜 讝讬讘讛 讻砖讬注讜专 砖讬砖 讘讛 讻讚讬 讞转讬诪转 (住转讬诪转) 驻讬 讛讗诪讛 (驻转讞 讗讘专 讛讝讻专讜转), 砖讻谉 谞讗诪专 讘讚讬谞讜 砖诇 讛讝讘 "讜讝讗转 转讛讬讛 讟讜诪讗转讜 讘讝讜讘讜... 讗讜 讛讞转讬诐 讘砖专讜 诪讝讜讘讜 讟讜诪讗转讜 讛讬讗" (讜讬拽专讗 讟讜, 讙).


 讜诪拽砖讬诐:  讜讛讗谞谉 转谞谉 [讜讛专讬 讗谞讜 砖谞讬谞讜] 讘诪砖谞转谞讜 讻讬 讛讝讬讘讛 讜讛拽专讬 诪讟诪讗讬谉 讘讻诇 砖讛谉? 讜诪砖讬讘讬诐: 讛讜讗 砖诪讜讗诇 砖讗讜诪专 讗转 砖讬讟转讜 讝讜, 住讘讜专 讻专' 谞转谉. 讚转谞讬讗 [砖讻谉 砖谞讬谞讜 讘讘专讬讬转讗], 专' 谞转谉 讗讜诪专 诪砖讜诐 [讘砖诐] 专' 讬砖诪注讗诇: 注诇 诪谞转 砖讬讬讟诪讗 讛讗讚诐 讘讝讘 爪专讬讱 砖转爪讗 诪诪谞讜 讝讬讘讛 讻讚讬 讞转讬诪转 (住转讬诪转) 驻讬 讛讗诪讛, 讜诇讗 讛讜讚讜 诇讜 讞讻诪讬诐 诇专' 讬砖诪注讗诇, 讜诇讚注转诐 讚讬 诇讟讜诪讗讛 讘砖讬注讜专 讻诇砖讛讜. 讜诪砖谞转谞讜 讻砖讬讟转 讞讻诪讬诐, 讜讗讬诇讜 砖诪讜讗诇 住讘讜专 讻砖讬讟转 专' 讬砖诪注讗诇.


 讜讚谞讬诐 讘砖讬讟讛 讝讜, 诪讗讬 讟注诪讗 [诪讛 讛讟注诐, 讛诪拽讜专 讘转讜专讛] 诇砖讬讟讛 讝讜 砖诇 专' 讬砖诪注讗诇 鈥� 砖讻谉 讗诪专 拽专讗 [讛诪拽专讗] 讘讚讬谞讜 砖诇 讛讝讘 "讜讝讗转 转讛讬讛 讟讜诪讗转讜 讘讝讜讘讜 专专 讘砖专讜 讗转 讝讜讘讜 讗讜 讛讞转讬诐 讘砖专讜 诪讝讜讘讜 讟讜诪讗转讜 讛讬讗". 讛专讬 砖讛讝讬讘讛 爪专讬讱 砖转讛讬讛 讘讛 讻讚讬 讞转讬诪转 讛讗讬讘专.


 讜砖讜讗诇讬诐:  讜专讘谞谉 [讜讞讻诪讬诐], 讛讞诇讜拽讬诐 注诇 专' 讬砖诪注讗诇, 诪讛 讛诐 诇诪讚讬诐 诪讛讻转讜讘 讛讝讛? 鈥� 诇讚注转诐 讛讻转讜讘 讛讛讜讗 诪讘注讬 诇讬讛 [谞爪专讱 诇讜] 诇诇诪讚 讛诇讻讛 讗讞专转 讘讚讬谞讬 讛讝讘, 砖专拽 讝讜讘 诇讞 砖讬砖 讘讜 讻讚讬 诇讛讞转讬诐 讗转 讘砖专 讛讗讚诐, 讘讛讬讜转讜 谞讜讝诇讬, 讛讜讗 砖诪讟诪讗 讘讝讬讘讛, 讜讗讬谞讜 诪讟诪讗 讘讛讬讜转讜 讬讘砖.


讜砖讜讗诇讬诐 诇爪讚 讛讗讞专, 讜专' 讬砖诪注讗诇 砖诇诪讚 诪讻转讜讘 讝讛 讗转 砖讬讟转讜 讘砖讬注讜专 讛讝讬讘讛, 诪谞讬谉 讛讜讗 诇诪讚 讗转 讛讛诇讻讛 砖专拽 讛讝讬讘讛 讛诇讞讛 讛讬讗 砖诪讟诪讗讛? 讜诪砖讬讘讬诐: 讛讚讬谉 讛讛讜讗 诪讛讻转讜讘 讘讗讜转讜 驻住讜拽 "讜讝讗转 转讛讬讛 讟讜诪讗转讜 讘讝讜讘讜 专专 讘砖专讜 讗转 讝讜讘讜" 谞驻拽讗 [讬讜爪讗, 谞诇诪讚].


讜砖讜讗诇讬诐: 讜专讘谞谉 [讜讞讻诪讬诐] 砖诇诪讚讜 讗转 讚讬谉 讛讝讬讘讛 讛诇讞讛 砖诪讟诪讗讛 诪"讗讜 讛讞转讬诐" 诪讛 诇诪讚讬诐 讛诐 诪讛讻转讜讘 "专专 讘砖专讜 讗转 讝讜讘讜"? 鈥� 诇讚注转诐 讛讻转讜讘 讛讛讜讗 诇诪谞讬谞讗 [诇诇诪讚谞讜 讗转 诪住驻专] 专讗讬讜转 讛讝讬讘讛, 砖讘讛谉 谞讟诪讗 讛讝讘 讛讜讗 讚讗转讗 [砖讘讗]. 谞讗诪专 讘讻转讜讘 "讜讝讗转 转讛讬讛 讟讜诪讗转讜 讘讝讜讘讜 专专 讘砖专讜 讗转 讝讜讘讜 讗讜 讛讞转讬诐 讘砖专讜 诪讝讜讘讜 讟讜诪讗转讜 讛讬讗", 讜诇诇诪讚谞讜: "讝讜讘讜" 鈥� 讛专讬 讝讜 专讗讬讛 讞讚讗 [讗讞转], "专专 讘砖专讜" 鈥� 讛专讬 讝讜 转专讬 [砖转讬] 专讗讬讜转, "讗转 讝讜讘讜" 鈥� 讛专讬 讝讜 转诇转 [砖诇讜砖] 专讗讬讜转. 讜诪讻讗谉 诇讬诪讚 讛讻转讜讘 注诇 讝讘 讘注诇 砖诇砖 专讗讬讜转 砖讛讜讗 讞讬讬讘 讘拽专讘谉.


讜诪住讜祝 讛驻住讜拽 讘讜 谞讗诪专 "讗讜 讛讞转讬诐 讘砖专讜 诪讝讜讘讜 讟诪讗 讛讜讗" 诇诪讚讬诐 讻讬 诪拽爪转 讝讜讘讜, 讗祝 讝讛 砖诇讗 专讗讛 砖诇讜砖 专讗讬讜转 讝讬讘讛, 讛专讬讛讜 讟诪讗. 讜诪讻讗谉 诇讬诪讚 讛讻转讜讘 注诇 讝讘 讘注诇 砖转讬 专讗讬讜转 砖讗祝 砖讗讬谞讜 诪讘讬讗 拽专讘谉, 讛专讬讛讜 诪讟诪讗 诪砖讻讘 讜诪讜砖讘. 讜砖讜讗诇讬诐: 讜诇砖讬讟转 专' 讬砖诪注讗诇, 砖诇诪讚 诪讛讻转讜讘 "专专 讘砖专讜 讗转 讝讜讘讜" 砖讗讬谉 讛讝讬讘讛 诪讟诪讗讛 讗诇讗 讘诇讞讛, 诪谞讬谞讗 诪谞讗 诇讬讛 [诪谞讬讬谉 讛专讗讬讜转 砖讛讝讘 谞讟诪讗 讘讛谉 诪谞讬谉 诇讜]? 讜诪砖讬讘讬诐: 谞驻拽讗 诇讬讛 [讬讜爪讗, 谞诇诪讚 诇讜] 讚讬谉 讝讛 诪讚专砖转讜 砖诇 专' 住讬诪讗讬.


讚转谞讬讗 [砖讻谉 砖谞讜讬讛 讘专讬讬转讗], 专' 住讬诪讗讬 讗讜诪专: 谞讗诪专 讘讝讘 "讗讬砖 讗讬砖 讻讬 讬讛讬讛 讝讘 诪讘砖专讜 讝讜讘讜 讟诪讗 讛讜讗. 讜讝讗转 转讛讬讛 讟讜诪讗转讜 讘讝讜讘讜 专专 讘砖专讜 讗转 讝讜讘讜.. 讟讜诪讗转讜 讛讬讗". 砖诐, 讘鈥斪�). 讛专讬 砖诪谞讛 讛讻转讜讘 讘驻住讜拽 讛专讗砖讜谉 砖转讬诐 专讗讬讜转 砖诇 讝讬讘讛 ("讝讘 诪讘砖专讜", "讝讜讘讜") 鈥� 讜拽专讗讜 "讟诪讗" ("讟诪讗 讛讜讗"). 讜诇讗讞专 诪讻谉, 讘驻住讜拽 讛讘讗, 讞讝专 讛讻转讜讘 讜诪谞讛 砖诇砖 专讗讬讜转 ("讝讜讘讜", "专专 讘砖专讜", "讗转 讝讜讘讜") 鈥� 讜拽专讗讜 "讟诪讗" ("讟讜诪讗转讜 讛讬讗"). 讛讗 [讛专讬] 讻讬爪讚 谞讬讬砖讘 砖谞讬 讻转讜讘讬诐 讗诇讛? 讗诇讗 讘砖转讬诐 专讗讬讜转 鈥� 讛专讬讛讜 讝讘 诇注谞讬谉 讟讜诪讗讛 讘诇讘讚, 讜讗讬诇讜 讘砖诇砖 专讗讬讜转 鈥� 讛专讬讛讜 讝讘 讗祝 诇注谞讬谉 拽专讘谉.


讜砖讜讗诇讬诐: 讜诇诪讗谉 讚谞驻拽讗 诇讬讛 转专讜讬讬讛讜 [讜诇诪讬, 诇讞讻诪讬诐 讛讞讜诇拽讬诐 注诇 专' 讬砖诪注讗诇, 讻驻讬 砖讛讜住讘专讜 讚讘专讬讛诐 诇诪注诇讛, 砖讬讜爪讗讬诐, 砖谞诇诪讚讬诐 诇讛诐 砖谞讬讛诐, 讙诐 讚讬谉 讛讟讜诪讗讛 讜讙诐 讚讬谉 讛拽专讘谉] 诪讛讗诪讜专 讘驻住讜拽 讛砖谞讬, "讜 讝讗转 转讛讬讛 讟讜诪讗转讜 讘讝讜讘讜... 讟讜诪讗转讜 讛讬讗", 讗诐 讻谉 讛讗诪讜专 讘驻住讜拽 讛拽讜讚诐 "讗讬砖 讗讬砖 讻讬 讬讛讬讛 讝讘 诪讘砖专讜" 诪讗讬 注讘讬讚 诇讬讛 [诪讛 注讜砖讛 讘讜, 诪讛 讛讜讗 诇讜诪讚 诪诪谞讜]? 讜诪砖讬讘讬诐: 诪讘注讬 诇讬讛 [谞爪专讱 诇讜] 讻转讜讘 讝讛 诇诇诪讚谞讜 讻讬 讗讬谉 讛讝讘 谞讟诪讗 讗诇讗 注讚 砖讬爪讗 讛讝讬讘讛 诪讘砖专讜.


讜讗讬诇讜 住讜驻讜 砖诇 讛驻住讜拽 讛拽讜讚诐 砖谞讗诪专 讘讜 "讝讜讘讜 讟诪讗" 诇诪讛 诇讬? 诇讬诪讚 注诇 讛讝讜讘 (讟讬驻转 讛讝讬讘讛 讻砖诇注爪诪讛) 砖诇讗 专拽 砖讛讜讗 诪讟诪讗 讗转 讛讗讚诐 砖讝讘 诪诪谞讜, 讗诇讗 砖讗祝 讛讜讗, 讛讝讜讘 注爪诪讜, 讟诪讗 讜诪讟诪讗 讗讞专讬诐 讘诪讙注讜.


讘 砖谞讬谞讜 砖讛讝讬讘讛 讜砖讻讘转 讛讝专注 谞讟诪讗讬诐 讘讛 讛讝讘 讜讘注诇 讛拽专讬 讘讻诇 砖讛讜讗. 讗诪专 专讘 讞谞讬诇讗讬 诪砖讜诐 [讘砖诐] 专' 讗诇注讝专 讘专' 砖诪注讜谉: 砖讬注讜专 砖讻讘转 讝专注 讛诪讟诪讗, 诇讗讬砖 讛专讜讗讛 砖讻讘转 讝专注 鈥� 讟讜诪讗转讜 讘诪砖讛讜, 讜讗讬诇讜 诇谞讜讙注 讘砖讻讘转 讝专注 鈥� 专拽 讻砖讬砖 讘砖讻讘转 讛讝专注 砖讬注讜专 讻注讚砖讛. 讜砖讜讗诇讬诐: 讜讛讗谞谉 [讜讛专讬 讗谞讜] 讻讬 讛讝讬讘讛 讜砖讻讘转 讛讝专注 诪讟诪讗讬谉 讘讻诇 砖讛谉 转谞谉 [砖谞讬谞讜] 讘诪砖谞转谞讜. 诪讗讬 诇讗讜 [讛讗诐 讗讬谉] 讛讻讜讜谞讛 诇讗讚诐 讛谞讜讙注 讘砖讻讘转 讝专注, 砖谞讟诪讗 讘讻诇砖讛讜! 讜讚讜讞讬诐: 诇讗, 讛讻讜讜谞讛 讛讬讗 诇讗讚诐 讛专讜讗讛 砖讻讘转 讝专注, 讗讘诇 讛谞讜讙注 讗讬谞讜 谞讟诪讗 讘驻讞讜转 诪讻注讚砖讛.


 讜诪讘讬讗讬诐 专讗讬讛, 转讗 砖诪注 [讘讜讗 讜砖诪注] 诪讘专讬讬转讗: 讞讜诪专 (讞讜诪专讛) 讬砖 讘讟讜诪讗转 砖讻讘转 讝专注 讬讜转专 诪讘 讟讜诪讗转 讛砖专抓. 讜讻谉 讬砖 讞讜诪专 讚讬谉 讘讟讜诪讗转 讛砖专抓 讬讜转专 诪讘 讟讜诪讗转 砖讻讘转 讝专注. 讜诪驻专讟讬诐: 讞讜诪专 讘讟讜诪讗转 讛砖专抓 诪讟讜诪讗转 砖讻讘转 讝专注 鈥� 砖讻谉 砖专抓 讗讬谉 讞诇讜拽讛 (讛讘讞谞讛) 讘讟讜诪讗转讜 砖诇 讛砖专抓, 诪讛 砖讗讬谉 讻谉 讘砖讻讘转 讝专注, 砖讬砖 讛诪讟诪讗 讜讬砖 砖讗讬谞讜 诪讟诪讗. 讜诪谉 讛爪讚 讛讗讞专, 讬砖 讞讜诪专 讘讟讜诪讗转 砖讻讘转 讝专注 鈥� 砖讻谉 讛砖讻讘转 讝专注 诪讟诪讗 讘讻诇 砖讬注讜专 砖讛讜讗, 诪讛 砖讗讬谉 讻谉 讘砖专抓, 砖讗讬谞讜 诪讟诪讗 讘驻讞讜转 诪砖讬注讜专 讻注讚砖讛.


诪讗讬 诇讗讜 [讛讗诐 讗讬谉] 讛讻讜讜谞讛 讘讚讘专讬 讛讘专讬讬转讗 讛诇诇讜 砖砖讻讘转 讛讝专注 诪讟诪讗讛 讘讻诇 砖讛讜讗 诇谞讜讙注 讘讛? 讜砖诇讗 讻讚讘专讬 专讘 讞谞讬诇讗讬! 讜讚讜讞讬诐: 诇讗, 讛讻讜讜谞讛 讛讬讗 讚讜讜拽讗 诇专讜讗讛 砖讻讘转 讝专注, 讗讘诇 讛谞讜讙注 讘砖讻讘转 讝专注 讗讬谞讜 谞讟诪讗 讘驻讞讜转 诪讻注讚砖讛.


 讜砖讜讗诇讬诐 注诇 讻讱: 讜讛讗 讚讜诪讬讗 [讜讛专讬 讘讚讜诪讛] 诇砖专抓 拽转谞讬 [砖谞讛] 讗转 讚讬谞讛 砖诇 砖讻讘转 讛讝专注, 讜诪谉 讛讛砖讜讜讗讛 诇砖专抓 谞讗诪专: 诪讛 讟讜诪讗转 砖专抓 鈥� 讛专讬讛讬 讟讜诪讗讛 讛讘讗讛 讘谞讙讬注讛, 讗祝 讛讟讜诪讗讛 讛讗诪讜专讛 讘讘专讬讬转讗 讘砖讻讘转 讝专注 鈥� 讛讬讗 讟讜诪讗讛 讛讘讗讛 讘谞讙讬注讛! 讗诪专 专讘 讗讚讗 讘专 讗讛讘讛 讘转砖讜讘讛: 讗讬谉 讛讛砖讜讜讗讛 讘讘专讬讬转讗 讘讬谉 讚专讱 讟讜诪讗转 砖讻讘转 讝专注 讜讚专讱 讟讜诪讗转 讛砖专抓, 讗诇讗 砖讜诐 [砖诐, 诪讛讜转] 讟讜诪讗转 砖专抓 拽转谞讬 [砖谞讬谞讜], 讜砖讜诐 [讜砖诐] 砖讻讘转 讝专注 拽转谞讬 [砖谞讬谞讜], 砖讟讜诪讗转讜 砖诇 讛砖专抓 讘谞讙讬注讛 讘砖讬注讜专 讻注讚砖讛, 讜讟讜诪讗转讛 砖诇 砖讻讘转 讝专注 讘专讗讬讛 讛讬讗 讘砖讬注讜专 讻诇砖讛讜.


 讜砖讜讗诇讬诐 注讜讚: 讜讛讗诐 讛砖专抓 诇讗 诪讟诪讗 讗祝 讘砖讬注讜专 诪砖讛讜? 讜讛讗 讗谞谉 转谞谉 [讜讛专讬 讗谞讜 砖谞讬谞讜 讘诪砖谞讛 讘诪住讻转 讗讛诇讜转]: 讛讗讘专讬诐 砖诇 讛讚讘专讬诐 讛诪讟诪讗讬诐 (讻讙讜谉 讛诪转, 讛谞讘讬诇讛, 讛砖专抓) 讗讬谉 诇讛诐 砖讬注讜专 诇讟讜诪讗转诐, 讗诐 讛诐 砖诇诪讬诐, 讜讗祝 讗讬讘专 砖讬砖 讘讜 驻讞讜转 诪讻砖讬注讜专 讻讝讬转, 讜讛讜讗 诪讘砖专 讛诪转, 讜讻谉 讗讬讘专 砖讬砖 讘讜 驻讞讜转 诪讻讝讬转 讜讛讜讗 诪讘砖专 谞讘诇讛, 讜讻谉 讗讬讘专 砖讬砖 讘讜 砖讬注讜专 驻讞讜转 诪讻注讚砖讛 讜讛讜讗 诪谉 讛砖专抓, 讛专讬 讻诇 讗诇讜 诪讟诪讗讬诐. 讜讻讬爪讚 讝讛 砖谞讬谞讜 讘讘专讬讬转讗 砖讬砖 砖讬注讜专 诇讟讜诪讗转 讛砖专抓, 讘讻注讚砖讛?


 讜诪砖讬讘讬诐:  砖讗谞讬 [砖讜谞讛, 诪讬讜讞讚] 讛讜讗 讚讬谞讜 砖诇 讗讘专 诪谉 讛砖专抓, 砖诪讟诪讗 讗祝 讘驻讞讜转 诪砖讬注讜专 讻注讚砖讛 鈥� 诪砖讜诐 讚讻讜诇讬讛 [砖讻讜诇讜, 砖讛讜讗 讘砖诇讬诪讜转讜] 讘诪拽讜诐 砖讬注讜专 讻注讚砖讛 拽讗讬 [注讜诪讚, 谞讞砖讘]. 讜专讗讬讛 诇讚讘专, 讚讛讗 [砖讛专讬] 讗讬诇讜 讞住专 驻讜专转讗 [诪注讟] 诪讗讘专 讛砖专抓 (讜讗讬谉 讘讜 砖讬注讜专 讻注讚砖讛) 鈥� 诪讬 拽诪讟诪讬讗 [讛讗诐 讛讜讗 诪讟诪讗]?!


砖谞讬谞讜 讘讘专讬讬转讗 讻讬 砖讻讘转 讝专注 讞诇讜拽讛 讟讜诪讗转讜, 讜砖讜讗诇讬诐: 诪讗讬 [诪讛] 讛讬讗 注谞讬讬谞讛 砖诇 讞诇讜拽讛 讝讜? 讗讬诇讬诪讗 [讗诐 转讗诪专] 砖讛讻讜讜谞讛 砖讞诇讜拽讛 讟讜诪讗转 砖讻讘转 讝专注 讘讬谉 讬砖专讗诇 砖谞讜讛讙转 讘讛诐 诇讘讬谉 讛讙讜讬诐 砖讗讬谞讛 谞讜讛讙转 讘讛诐 鈥� 讛讻讬 谞诪讬 讗讬讻讗 [讻讱 讙诐 讻谉 讬砖] 讞诇讜拽讛 讘讟讜诪讗转 讛砖专抓, 讘讬谉 注讻讘专 砖诇 讬诐 砖讗讬谞讜 诪讟诪讗, 讜讘讬谉 注讻讘专 砖诇 讬讘砖讛 砖诪讟诪讗!


讗诇讗 讛讻讜讜谞讛 讛讬讗 砖讞诇讜拽讛 讟讜诪讗转 砖讻讘转 讝专注 讘讬谉 讝讜 砖诇 讛拽讟谉 (砖讗讬谉 谞讞砖讘转 砖讻讘转 讝专注, 讜讗讬谞讜 诪讟诪讗 讘讛) 诇讘讬谉 讝讜 砖诇 讛讙讚讜诇 (砖诪讟诪讗 讘讛). 讘注讜讚 砖讘讟讜诪讗转 讛砖专抓 讗讬谉 讞诇讜拽讛 砖讻讝讜, 讘讬谉 讛砖专抓 讛讙讚讜诇 讜讛拽讟谉, 砖砖谞讬讛诐 诪讟诪讗讬诐.


讙 讗诪专 专讘 驻驻讗: 砖讬注讜专讛 砖诇 砖讻讘转 讝专注 讛诪讟诪讗转 讗转 讛谞讜讙注 讘讛 讛讜讗 讻转诇讜讬 讘诪讞诇讜拽转 转谞讗讬 [转谞讗讬诐]. 砖讻谉 砖谞讬谞讜 讘讘专讬讬转讗: 诪谞讬谉 诇专讘讜转 讗祝 讗转 讛谞讜讙注 讘砖讻讘转 讝专注, 砖讬讛讗 讚讬谞讜 讻谞讜讙注 讘砖专抓, 砖讗讬谞讜 谞讟诪讗 讗诇讗 讘砖讬注讜专 讻注讚砖讛? 鈥� 转诇诪讜讚 诇讜诪专 讘驻专砖转 讟讜诪讗转 讛砖专抓 "讗讜 讗讬砖 讗砖专 讬讙注 讘讻诇 砖专抓 讗砖专 讬讟诪讗 诇讜" (讜讬拽专讗 讻讘, 讛). 讜诇砖讜谉 专讬讘讜讬 讝讛 讘讗讛 诇诇诪讚 砖讗祝 讘讟讜诪讗转 砖讻讘转 讝专注 讻讱 讛讚讬谉.


讜驻诇讬讙讬 转谞讗讬 讘注诇诪讗 [讜谞讞诇拽讜 转谞讗讬诐 讘讻诇诇], 讘讻诇诇讬 讚专讱 讛诇讬诪讜讚 砖诇 讚讘专 讗讞讚 诪讞讘讬专讜, 讚讗讬讻讗 讚讗诪专讬 [砖讬砖 砖讗讜诪专讬诐]: 砖讘讻诇 诪拽专讛 讘讜 谞诇诪讚 讚讬谞讜 砖诇 讚讘专 讗讞讚 诪讚讬谞讜 砖诇 讚讘专 讗讞专, 讬砖 诇讚讜谉 (诇诇诪讜讚) 诪讬谞讛 [诪诪谞讛, 诪讛讚讘专 讛诪诇诪讚], 讜诇诇诪讜讚 注讜讚 诪讬谞讛 [诪诪谞讛] 讗祝 诇砖讗专 讛讚讘专讬诐 砖讬砖 讘讚讘专 讛诪诇诪讚 砖讬谞讛讙讜 讘讚讘专 讛谞诇诪讚. 讜讗讬讻讗 讚讗诪专讬 [讜讬砖 砖讗讜诪专讬诐]: 讚讜谉 诪讬谞讛 [诪诪谞讛] 讜讗讜诇诐 讗讜拽讬 讘讗转专讗 [讛注诪讚 讗讜转讛, 讗转 讛讚讘专 讛谞诇诪讚 讘诪拽讜诪讛], 砖讗讬谉 诇讛注转讬拽 讻诇 讛讗诪讜专 讘讚讘专 讛诪诇诪讚 讜诇转讬转讜 讘讚讘专 讛谞诇诪讚. 讜诪讞诇讜拽转 转谞讗讬诐 讝讜 砖讬讬讻转 讗祝 讘注谞讬讬谞谞讜.


 砖讻谉 诇诪讗谉 讚讗诪专 [诇诪讬 砖讗讜诪专] 讚讜谉 诪讬谞讛 讜诪讬谞讛 [诪诪谞讛 讜诪诪谞讛], 谞讗诪专: 诪讛 砖专抓 鈥� 讟讜诪讗转讜 讘谞讙讬注讛, 讗祝 砖讻讘转 讝专注 鈥� 讟讜诪讗讛 讬砖 讘讛 讙诐 讘谞讙讬注讛. 讜注讜讚 谞讜住讬祝 讜谞诇诪讚 诪讬谞讛 [诪诪谞讛], 诪讟讜诪讗转 砖专抓 诇讟讜诪讗转 砖讻讘转 讝专注, 讘讗讜驻谉 讝讛: 诪讛 讟讜诪讗转 讛砖专抓 鈥� 砖讬注讜专讛 讘讻注讚砖讛, 讗祝 讟讜诪讗转 砖讻讘转 讝专注 鈥� 砖讬注讜专讛 讘讻注讚砖讛.


讜诇诪讗谉 讚讗诪专 [讜诇诪讬 砖讗讜诪专] 讚讜谉 诪讬谞讛 讜讗讜拽讬 讘讗转专讗 [诇诪讚 诪诪谞讛 讜讗讜诇诐 讛注诪讚 讗讜转讛 讘诪拽讜诪讛], 讬砖 诇讜诪专: 诪讛 砖专抓 鈥� 讘谞讙讬注讛, 讗祝 砖讻讘转 讝专注 鈥� 讘谞讙讬注讛, 讜讗讜拽讬 讘讗转专讗 [讜讛注诪讚 讗转 讟讜诪讗转 砖讻讘转 讝专注 讘诪拽讜诪讛] 鈥� 诪讛 砖讻讘转 讝专注, 诇专讜讗讛 注爪诪讜 鈥� 砖讬注讜专 讟讜诪讗转讛 讛讜讗 讘诪砖讛讜, 讗祝 诇谞讜讙注 讘砖讻讘转 讝专注 鈥� 砖讬注讜专 讟讜诪讗转讛 讛讜讗 讘诪砖讛讜.


讗诪专 诇讬讛 [诇讜] 专讘 讛讜谞讗 讘专讬讛 [讘谞讜] 砖诇 专讘 谞转谉 诇专讘 驻驻讗 讘砖讗诇讛 注诇 讚讘专讬讜 讗诇讜: 诪诪讗讬 [诪诪讛, 诪谞讬讬谉 诇讱] 砖诪 讛讻转讜讘 "讗讜 讗讬砖" 讛讗诪讜专 讘讟讜诪讗转 砖专抓 拽诪专讘讬 诇讬讛 [讛讜讗 诪专讘讛 讗讜转讜] 讗转 讚讬谉 讛谞讜讙注 讘砖讻讘转 讝专注, 讚讬诇诪讗 [砖诪讗] 诪讛讗诪讜专 讘驻住讜拽 讛拽讜讚诐 "讗讜 讗讬砖 讗砖专 转爪讗 诪诪谞讜 砖讻讘转 讝专注", 砖注谞讬讬谞讜 讟讜诪讗转 砖讻讘转 讝专注, 拽诪专讘讬 诇讬讛 [讛讜讗 诪专讘讛 讗讜转讜], 讗转 讛谞讜讙注 讘砖讻讘转 讝专注. 讜讛专讬 讚讻讜诇讬 注诇诪讗 [砖讻讜诇诐, 讻诇 讛转谞讗讬诐] 诪住讻讬诪讬诐 砖讻讗砖专 讚讘专 谞诇诪讚 诪注谞讬讬谞讜, 讗谞讜 讗讜诪专讬诐 讚讜谉 诪讬谞讛 讜诪讬谞讛 [诪诪谞讛 讜诪诪谞讛], 讜谞住讬拽, 砖讻砖诐 砖诇诪讚谞讜 讚讬谉 谞讙讬注讛 讘砖讻讘转 讝专注 诪讚讬谉 专讗讬讬转讛 砖诪讟诪讗讛, 讻谉 谞诇诪讚 诇砖讬注讜专 讟讜诪讗转 谞讙讬注转讛 砖诪讟诪讗转 讘讻诇砖讛讜, 讻专讗讬讬转讛!


 讜谞诪住专 讻讬 砖讬讬诇讬谞讛讜 诇转谞讗讬 [砖讗诇讜 讗转 讛转谞讗讬诐, 砖讜谞讬 讛诪砖谞讬讜转 讜讛讘专讬讬转讜转] 讻讬爪讚 讛诐 讙讜专住讬诐 讘讘专讬讬转讗 讝讜, 讛讗诐 谞诇诪讚 讚讬谉 讛谞讙讬注讛 讘砖讻讘转 讝专注 诪"讗讜 讗讬砖" 讛讗诪讜专 讘讟讜诪讗转 砖专抓 讗讜 诪"讗讜 讗讬砖" 讛讗诪讜专 讘讟讜诪讗转 砖讻讘转 讝专注, 讗讬讻讗 讚转谞讬 [讬砖 诪讛诐 砖砖谞讛] 讘专讬讬转讗 讝讜 讻专讘 驻驻讗, 砖谞诇诪讚 讚讬谉 讛谞讙讬注讛 讘砖讻讘转 讝专注 诪"讗讜 讗讬砖" 讛讗诪讜专 讘讟讜诪讗转 讛砖专抓, 讜讗讬讻讗 讚转谞讬 [讜讬砖 砖砖谞讛] 讘讘专讬讬转讗 讝讜 讻专讘 讛讜谞讗 讘专讬讛 [讘谞讜] 砖诇 专讘 谞转谉, 砖讚讬谉 谞讙讬注讛 讘砖讻讘转 讝专注 谞诇诪讚 诪"讗讜 讗讬砖" 讛讗诪讜专 讘砖讻讘转 讝专注.


讚 诪砖谞讛 讛转谞讜拽转 讗祝 砖讛讬讗 讘转 讬讜诐 讗讞讚 砖专讗转讛 讚诐 诪讟诪讗讛 (谞讟诪讗转) 讘讟讜诪讗转 讛谞讚讛. 讜讛转讬谞讜拽转 砖讛讬讗 讘转 注砖专讛 讬诪讬诐, 砖专讗转讛 讚诐 讘诪砖讱 砖诇讜砖讛 讬诪讬诐 讘讝讛 讗讞专 讝讛, 诇讗讞专 砖讘注转 讬诪讬 谞讚讜转 鈥� 讛专讬讛讬 诪讟诪讗讛 (谞讟诪讗转) 讘讝讬讘讛, 诇讛讬讜转 谞讞砖讘转 "讝讘讛 讙讚讜诇讛".


 讛转谞讜拽 讘谉 讬讜诐 讗讞讚 鈥� 诪讟诪讗 (谞讟诪讗) 讘讝讬讘讛. 讜注讜讚: 讛转讬谞讜拽 讘谉 讬讜诐 讗讞讚 诪讟诪讗 讘谞讙注讬诐 诇讛讬讞砖讘 讻诪爪讜专注, 讜诪讟诪讗 讘讟诪讗 (讘讟讜诪讗讛 讛讘讗讛 注诇 讬讚讬) 诪转. 讜讝讜拽拽 (诪讝拽讬拽 讗转 讗砖转 讗讞讬讜 砖诪转 讘诇讗 讘谞讬诐) 诇讬讘讜诐 注诇 讬讚讜, 讜讗诐 诪转 讗讚诐 讜诇讗 讛砖讗讬专 讗讞专讬讜 讗诇讗 转讬谞讜拽 讘谉 讬讜诐 讗讞讚, 讛专讬讛讜 驻讜讟专 讗转 讗砖转 讛诪转 诪谉 讞讜讘转 讛讬讘讜诐, 讜专砖讗讬转 讛讬讗 诇讛讬谞砖讗 诇讻诇 讗讚诐. 讜讗诐 讛讬讛 转讬谞讜拽 讝讛 讘谉 诇讗诐 讬砖专讗诇讬转 讜讗讘讬讜 讻讛谉, 讛专讬讛讜 诪讗讻讬诇 (诪转讬专 诇讗诪讜 诇讗讻讜诇) 讘转专讜诪讛, 讜诪爪讚 讗讞专, 讛专讬讛讜 驻讜住诇 (讗转) [诪谉] 讗讻讬诇转 讛转专讜诪讛 讗转 讘转 讛讻讛谉 砖谞讬砖讗讛 诇讬砖专讗诇 讜谞驻讟专, 讻讬讜谉 砖讛转讬谞讜拽 讗讬谞讜 专讗讜讬 诇讗讻讜诇 讘转专讜诪讛.

